Във връзка с постъпило уведомление с вх. № ОВОС-2935/29.12.2021г. за инвестиционно предложение (ИП): „ТЪРГОВСКИ ЦЕНТЪР ЗА ПРОДАЖБА НА ЧАСТИ ЗА ХЛАДИЛНА, КЛИМАТИЧНА И АВТО ТЕХНИКА И КОМПОНЕНТИ“ в УПИ IV-2219, жилищно строителство, обществено ослужване, квартал 17а по плана на кв. „Изгрев“, гр. Пловдив, съответстващ на ПИ с идентификатор 56784.526.85 по кадастралната карта и кадастралните регистри на гр. Пловдив, Община Пловдив, Област Пловдив, с възложител: „ФРИГО-ХИМ“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 С инвестиционното предложение се предвижда изграждане на търговски център за продажба на части за хладилна, климатична и авто техника и компоненти. Така заявеното инвестиционно предложение попада в обхвата на т. 10, буква “б“ от Приложение № 2 от ЗООС и на основание чл. 93, ал.1, т.1 и т.2 от същия закон подлежи на процедура по преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и Район Западен.

Отговорено от РИОСВ-Пловдив на 14.01.2022г.